જમ્મુ-કાશ્મીરમાં થયેલ હિમવર્ષાને પગલે રાજયમાં ઠંડીનું પ્રમાણ વધ્યું હતું જો કે ત્યારબાદ લઘુત્તમ તાપમાનમાં નજીવા ફેરફાર સાથે ઠંડીનું પ્રમાણ જોવા મળી રહ્યું છે ત્યારે છેલ્લા ત્રણ દિવસીય વાદળછાયું વાતાવરણ નિર્મિત થતા ઠંડીમાં સામાન્ય ઘટાડો જોવા મળ્યો હતો અને વાદળો વિખેરાતા નાતાલ બાદ ઠંડી વધશે તેવી લોકો ચર્ચાઓ કરી રહ્યા હતા ત્યારે ફરીવાર લઘુત્તમ તાપમાનમાં ઘટાડો નોંધાતા ઠંડીનું પ્રમાણ વધ્યું છે આજે રાજયમાં વલસાડમાં લઘુત્તમ તાપમાન ૧૧.૬ ડિગ્રી જયારે ડીસામાં ૧૩.ર, ગાંધીનગર, ભાવનગર અને કંડલામાં ૧૪, જયારે નલિયામાં ૧૪.ર, વડોદરામાં ૧૪.૪, અમદાવાદ અને અમરેલીમાં ૧૪.૬, ડિગ્રી લઘુત્તમ તાપમાન નોંધાયું હતું.